Ericu950/Stoicheia-meter-silver huggingface dataset:
χείλη δὲ τῆς Ἐκκλησίας , καὶ οἱ ὀφθαλμοὶ τροπικῶς ληφθεῖεν ἂν οἱ πανεύφημοι ἀπόστολοι , καὶ πάντες οἱ μετ ἐκείνους διδάσκαλοι , οὓς τὸ λοιπὸν σῶμα τῆς Ἐκκλησίας , οὐ μόνον οὐ κωλύει τὴν αὐτοδικαιοσύνην εὐαγγελίζεσθαι τὸν Χριστόν , ἀλλὰ καὶ μᾶλλον παρορμᾷ τὴν ἀνάλογον συνεργίαν αὐτοῖς παρεχόμενον .
ψΑλμΟσ Μʹ .
Εἰς τέλος 0 .
Εἰ καὶ πολλάκις τοὺς ψαλμοὺς ὁ Προφήτης εἰς τὸ τέλος ἐπέγραψε , δεῖ δὲ νομίζειν ὅμως , ὡς οὐ μάτην τοῦτον ἑκάστῳ τῶν ψαλμῶν τὸν τίτλον ἐπιτίθησι .
τίς δὲ νῦν ἡ αἰτία 0 ;
ἐπειδὴ τὰ πρὸς τῷ τέλει τῆς οἰκονομίας τοῦ Χριστοῦ διαλέγεται , ὃν Δαβὶδ οὐ μόνος ὁ προφήτης οὗτος , ἀλλὰ καὶ ἄλλος ἐκάλεσεν , Ὠσηὲ δὲ οὗτος 0 ·
μετὰ ταῦτα , φήσας , ἐπιστρέψουσιν υἱοὶ Ἰσραήλ , καὶ ζητήσουσι Κύριον τὸν Θεὸν αὐτῶν , καὶ Δαβὶδ τὸν βασιλέα αὐτῶν ·
καίτοι Δαβὶδ πρὸ πολλῶν γενεῶν τοῦ προφήτου τούτου τελευτήσας ἐτύγχανεν ·
ἐν ἡμέραις γὰρ Ἐζεκίου τοῦ βασιλέως τὴν προφητείαν ἐξέθετο .
ἀλλὰ τὸν νέον λέγει Δαβίδ , πρὸς ὂν οἱ σωθέντες ἐπέστρεψαν .
κύριος βοηθήσαι αὐτῷ .
Εὕρηται καὶ μέχρι τοῦ παρόντος πολλάκις ἡ τῆς προφητικῆς ἐπαγγελίας ἀλήθεια .
πολλοὶ γὰρ νοσηλευόμενοι , καὶ χαλεπῶς κάμνοντες , εἶτα κενώσαντες εἰς τοὺς πτωχοὺς καὶ πένητας τὸν πλοῦτον , εὐθὺς μετεβλήθησαν πρὸς τὸ κρεῖττον .
Εἰ γὰρ κ ἀπὶ τῆς μελλούσης ἡμέρας κατακαυχᾶται ἔλεον κρίσεως , τί θαυμαστόν , εἰ κ ἀνταῦθα τὸν προσδοκώμενον θάνατον ὁ δαψιλὴς ἔλεος ἀνατρέπει , καὶ πρὸς ῥῶσιν μεταβάλλει 0 ;
πλὴν ἔστι καὶ τῆς ψυχῆς ἀῤῥωστία , λαμβανομένη κατὰ τὸν ἔνδοθεν ἄνθρωπον , καθ ἣν ἀνειμένας ἔχουσα χεῖρας , ἤτοι τὰς πρακτικὰς δυνάμεις 0 .
Εὑρίσκεται καὶ γόνατα παραλελυμένα , καὶ διὰ τοῦτο μὴ δυνάμενα πορεύεσθαι τὴν ἀπάγουσαν ὁδὸν πρὸς ζωήν .
τηνικαῦτα γὰρ οἱονεὶ τὴν ψυχὴν δυσφορήτῳ νόσῳ τῆς ῥᾳστώνης κατεχομένην , καὶ διὰ τοῦτο πρὸς τὸν θάνατον τῆς ἁμαρτίας ἐπειγομένην , ἡ πρὸς τοὺς πτωχοὺς ἐλεημοσύνη ἐξιᾶται καὶ μεταβάλλει 0 .
διόπερ ἀμέσως ἐπήγαγεν ·
ἐγὼ εἶπα ·
κύριε , ἐλέησόν με , ἴασαι τὴν ψυχήν μου , ὅτι ἥμαρτόν σοι .
σὺ δέ , Κύριε , ἐλέησόν με .
Οὐ διὰ τὸ πεπονθέναι τὸν θάνατον παρ αὐτῶν , ἐφιέμενος αὐτοῖς ἀνταποδοῦναι τὴν τιμωρίαν τοῦτό φησιν  αὐτὸς γὰρ ἔλεγεν ἐν τῷ καιρῷ τοῦ σταυροῦ , πάτερ , ἄφες αὐτοῖς τὴν ἁμαρτίαν  ·
ἀλλ ἐπειδὴ τὴν ἀπροσωπόληπτον καὶ δικαίαν κρίσιν τοῦ πατρὸς ἔβλεπε καταψηφιζομένην τοῖς μιαιφόνοις , τούτου χάριν , ὡς τῷ θεῷ καὶ πατρὶ ταυτουργείς , εἶπε ·
καὶ ἀνταποδώσω αὐτοῖς ἵνα δείξῃ μίαν ἐπ ἀμφοῖν τὴν ἐνέργειαν .
οὐ δὲ γὰρ δύναται ὁ υἱός , φησί , ποιεῖν ἀφ ἑαυτοῦ οὐδέν .
ἃ γὰρ βλέπει τὸν πατέρα ποιοῦντα ταῦτα καὶ ὁ υἱὸς ὀμοίως ποιεῖ ·
τὴν ταυτοβουλίαν καὶ ταυτουργίαν ἐντεῦθεν ἑκατέρων παρεμπεδῶν .
ψΑλμΟσ ΜΑʹ .
Εἰς τὸ τέλος , εἰς σύνεσιν τοῖς υἱοῖς Κορέ 0 .
ψαλτῳδοὶ καὶ οὗτοι , ψαλμοὺς παρὰ τοῦ Δαβίδ , οὓς αὐτὸς προεφήτευσε , δανειζόμενοι 0 .
Εἰς σύνεσιν δὲ ἴσως ὁ ψαλμὸς ἐπιγράφεται , ἐπειδὴ πρόγονος αὐτοῖς ὁ Κορὲ ἐγεγόνει παράνομος , ὁ τῷ Μωσῇ μετὰ Δαθὰν καὶ Ἀβειρὼν ἐπαναστάς .
Οὗτοι δὲ πάντως τὸν πρόγονον οὐκ ἐζήλωσαν , ἀλλ οὐ δὲ οἱ τού των πατέρες , ὅθεν πάσης τῆς τοῦ Κορὲ συναγωγῆς ἀπολλυμένης , εὐφορίσαντες ἑαυτούς , ὡς εἰκώς , ἐκεῖνοι τῆς τοῦ Κορὲ κακίας , ἐσώθησαν 0 .
τοῦτο γὰρ κατ ἐκεῖνον τὸν καιρόν , ὥστε μὴ ἀπολέσθαι , καὶ ἄλλῳ ὁ Μωϋσῆς τῷ λαῷ διετάξατο .
τὸ δὲ ἀληθέστερον εἰς τὸ τέλος εἰς σύνεσιν ὁ ψαλμὸς ἐπιγέγραπται , ἐπειδὴ προμηνύει τὸ βάπτισμα , ὃ πρὸς τῷ τέλει μὲν καὶ μετὰ τοὺς Ἰουδαϊκοὺς καθαρισμοὺς νενομοθέτηται .
προελθεῖν δὲ τούτῳ σοφία τις ἀληθῶς ὑπάρχει καὶ σύνεσις .
ψΑλμΟσ ΜΔʹ .
περίζωσαι τὴν ῥομφαίαν .
ῥομφαίαν καλεῖ τὸν σταυρόν ·
αὐτῷ γὰρ καθάπερ ῥομφαίᾳ χρησάμενος , ἐχθροὺς δύο ἀνεῖλε , διάβολόν τε καὶ θάνατον 0 .
μηρὸν δὲ τὴν σάρκα ἀπὸ μέρους τὸ πᾶν φησι .
ὡς τό , οὐ δὲ ἡγούμενος ἐκ τῶν μηρῶν αὐτοῦ 0 .
ζώσασθαι τοίνυν τὸν σταυρὸν ἐν τῇ σαρκὶ τὸν ὄντως δυνατὸν τῇ ὡραιότητι καὶ τῷ κάλλει , τουτέστι τῇ θεότητι καὶ τῇ ἀνθρωπότητι παρακαλεῖ ·
ἵνα τῇ μὲν ἀνάσχηται τὰ περὶ ἡμῶν πάθη , τῇ δὲ τῶν παθῶν ὡς ἀπαθὴς περιγένηται 0 .
ἢ καὶ φιλανθρωπίαν τὴν ὡραιότητα καὶ τὸ κάλλος νοήσαιμεν .
Οὐδὲν γὰρ οὕτως εὐπρεπὲς τῷ Θεῷ , ὡς τὸ σῶσαι τὸ ἴδιον πλάσμα 0 .
καὶ ἔντεινε κατὰ τῶν ἐχθρῶν , καὶ κατευοδοῦ κατὰ τῶν πιστῶν , καὶ βασίλευε ἑκατέρων , ἵνα τοὺς μὲν ὑποτάξῃς τοὺς ἐχθρούς , τοὺς δὲ στεφανώσῃς τοὺς πιστούς .
τοῦτο γὰρ κριτοῦ καὶ βασιλέως ἴδιον 0 .
ἀλλὰ καὶ ἀληθείας ἕνεκεν ὁ Χριστὸς τὴν τῶν Ἰουδαίων ὑπόκρισιν ἔλεγχε , καὶ πραότητος δὲ χάριν ἐκαρτέρει πειραζόμενος .
ἀλλὰ καὶ δεξιὰ τοῦ Υἱοῦ ὁ Πατήρ , ὥσπερ τοῦ Πατρὸς ὁ Υἱός 0 1 .
παρὰ τοῦ Πατρὸς τοίνυν ὁ Χριστὸς ὁδηγεῖται , οὐχ ὁδηγοῦ χρῄζων , ἀλλ ὥσπερ κοινὴν ὁδὸν εἶναι τοῦ Πατρὸς καὶ τοῦ Υἱοῦ τὴν καθ ἡμᾶς οἰκονομίαν ἣν ὁδεύει μὲν ὁ Υἱὸς  οὗτος γὰρ ἐνεργεῖ τὸ μυστήριον  , ὁδηγεῖ δὲ ὁ Πατήρ , ὅτι αὐτοῦ εὐδοκίᾳ ἐπράττετο .
ψΑλμΟσ ΜΘʹ .
πῦρ ἐναντίον αὐτοῦ καυθήσεται .
τί δὲ ἐκείνης τῆς καταιγίδος ἢ τοῦ χειμῶνος σφοδρότερον ὅταν ὑπὸ τοῦ ἡμετέρου συνειδότος μαστιζόμεθα , καὶ ὑπὸ τῶν λογισμῶν κατηγορούντων , ἢ καὶ ἀπολογουμένων κυμάτων δίκην τυπτόμεθα 0 .
προσκαλέσεται τὸν οὐρανόν .
Οὐρανὸν καλεῖ τοὺς φρονοῦντας τὰ οὐράνια , περὶ ὧν ἔλεγεν ὁ Παῦλος ·
καθὼς ἐφορέσαμεν τὴν εἰκόνα τοῦ χοϊκοῦ , φορέσωμεν καὶ τὴν εἰκόνα τοῦ ἐπουρανίου .
γῆν καλεῖ τοὺς φρονοῦντας τὰ γήϊνα , τοὺς τῷ πηλῷ καὶ τῇ πλινθίᾳ δουλεύοντας .
τούτους τοίνυν συναγαγεῖν ἐπαγγέλλεται , ἵνα τὸν ἑαυτοῦ διακρίνῃ λαόν , καὶ ἑκάστῳ ἀποδῷ κατὰ τὰ ἔργα αὐτοῦ .
συνάγετε αὐτῷ τοὺς ὁσίους αὐτοῦ .
περὶ τοῦ λαοῦ τῶν Ἰουδαίων ἐνταῦθα διαλέγεται ·
τούτους γὰρ ὁσίους διὰ τοὺς πατέρας καλεῖ , οἵτινες τοῦ Θεοῦ τὴν διαθήκην ἐπὶ θυσίαις ταῖς νομικαῖς ὁρίζονται , ἀγνοοῦντες ὅτι θυσίᾳ μιᾷ ὁ Θεὸς τῇ λογι κῇ , οὐχὶ ταῖς πολλαῖς ταῖς ἀλογίστοις ἀρέσκεται 0 .
διόπερ καὶ συνελθεῖν αὐτούς , ὥστε τοῦτο διδαχθῆναι προσέταξεν .
Οὐκ ἐπὶ ταῖς θυσίαις σου ἐλέγξω σε .
ἠπίστουν ἴσως ταῦτα οἱ τῶν Ἰουδαίων παῖδες ἀκούοντες , καὶ ἠπόρουν εἰ τὸ παντελῶς συμβῆναι δυνήσεται , νῦν δὲ ἔργον ὁ λόγος ὤφθη ·
οὐκέτι γὰρ αὐτῶν ἐνεργοῦσιν αἱ θυσίαι τοῦ ναοῦ λυθέντος , πεπτωκότος τοῦ βωμοῦ , καὶ πάσης τῆς ἐπ αὐτοῦ πολιτείας διαφθαρείσης , ἀλλὰ μὴν καὶ τῆς πόλεως , ἔνθα ἔδει μόνον τὰς θυσίας τὰς κατὰ νόμον πράττεσθαι .
Οὐ χρῄζω , φησί , θυσιῶν ἀλόγων , ἐπεὶ τί τὸ κωλύον τὰ θηρία καὶ τὰ κτήνη προσφέρεσθαι 0 ;
ἴσως δὲ θηρία καὶ κτήνη τὰ ἔθνη λέγει ·
βόας τοὺς ἀπὸ τοῦ λαοῦ τῶν Ἰουδαίων πιστεύσαντας λέγει , ὧν τὴν προσφορὰν κεκτημένος οὐκέτι τὰ παρὰ τοῦ λαοῦ τῶν Ἰουδαίων , ὡς περιττὰ προσδέχεται ·
περὶ γὰρ αὐτῶν καὶ τὰ ἑπόμενα λέγεται .
πετεινὰ δὲ τοῦ οὐρανοῦ τοὺς παρθενίαν φιλοσοφοῦντας ἢ ἐγκράτειαν νόησον ·
ἐπειδήπερ ἄνω περὶ τὸν οὐρανόν , ἴσα τοῖς ἀγγέλοις φιλοσοφοῦντες , ἵπτανται 0 .
Αὐτὴν τὴν Ἐκκλησίαν λέγει ὡραιότητα τοῦ ἀγροῦ , δηλαδὴ τοῦ κόσμου τυγχάνουσαν ·
εὐπρεπὴς γὰρ ἐγένετο τῇ τοῦ βαπτίσματος χάριτι ·
ὅθεν οὐκ εἶπεν , παρ ἐμοί ἐστιν , ἀλλά , μετ ἐμοῦ ἐστιν , ὡς νύμφη νυμφίου 0 ·
τούτου γὰρ εἶναι ἡ Ἐκκλησία τοῦ Χριστοῦ νομίζεται .
θῦσον τῷ Θεῷ θυσίαν αἰνέσεως .
γενοῦ , φησί , τοῖς ἀγγέλοις ἐφάμιλλος ·
μίμησαι τῇ δοξολογίᾳ τὰ Σεραφίμ ·
διήγησαι καθάπερ οἱ οὐρανοὶ δόξαν Θεοῦ 0 ·
θύσον θυσίαν ἥνπερ πᾶσα ἡ κτίσις προσφέρει δοξάζουσα διηνεκῶς .
ἴσως δὲ καὶ θυσίαν αἰνέσεως τὰς ἀρετὰς λέγει , δι ὧν ὁ Θεὸς αἰνεῖται , τουτ έστιν εὐφημεῖται καὶ δοξάζεται ·
μάλιστα διόπερ τοῖς ἀποστόλοις ἔλεγεν ·
λαμψάτω τὸ φῶς ὑμῶν ἔμπροσθεν τῶν ἀνθρώπων , ὅπως ἴδωσι τὰ καλὰ ὑμῶν ἔργα , καὶ δοξάζουσι τὸν Πατέρα ὑμῶν τὸν ἐν τοῖς οὐρανοῖς .
θλίψιν δὲ τὸν πειρασμόν , τὸν παρὰ ἀνθρώπων , ἢ τοῦ Σατανᾶ γινόμενον νόησον .
ἂν τοίνυν τότε τὸν Θεὸν ἐπικαλεσώμεθα , ἐξελεῖται ἡμᾶς , ὥσπερ ποτὲ τὴν Σουσάναν ἐξείλετο ·
καὶ εἰκότως αὐτὸν παράδοξον ἡμῖν οἰκονομουμένων πραγμάτων δοξάζομεν .
σύνετε δὴ ταῦτα , οἱ ἐπιλανθανόμενοι .
τὴν ἡμέραν ὑπογραφεῖ τοῦ θανάτου , ἐν ᾗ καλούμενος ἕκαστος μετὰ τάχους ἁρπάζεται .
ὥστε χρὴ πρὸς ἀλειφὴν τῶν ἁμαρτημάτων ἰδεῖν , ἕως ἡμῖν εἰς μετάνοιαν καιρὸς δαψιλεύεται .
θυσία αἰνέσεως δοξάσει με .
τίς αὕτη καὶ ποία ὁδός 0 ;
ἡ κοινωνία τοῦ Δεσποτικοῦ σώματός τε καὶ αἵματος , ἣν αὐτὸς ἡμῖν πρῶτος ἐν τῇ Σιὼν καταρξάμενος ἔδειξεν .
ἐπειδὴ τοίνυν εἰς λύτρωσιν τῶν ἁμαρτημάτων τοῖς λαμβάνουσι δέδοται , εἰκότως ἐστὶ σωτήριον τοῦ Θεοῦ ·
εἰκότως δὲ καὶ ὁδὸς πῶς εἰς οὐρανὸν ὁδεῦσαι τοῖς ὃν δεῖ τρόπον προσευχομένοις δεικνύουσα 0 .
ψΑλμΟσ Νʹ .
Εἰς τὸ τέλος , ψαλμὸς τῷ Δαυῒδ ἐν τῷ ἐλθεῖν πρὸς αὐτὸν Νάθαν τὸν προφήτην , ἡνίκα εἰσῆλθε πρὸς Βηρσαβεέ 0 .
σαφέστερον τὴν ἱστορίαν ἡ βίβλος τῶν Βασιλέων κέκτηται .
τὴν Βηρσαβεὲ γὰρ Οὐρίου τοῦ Χετταίου γυναῖκα τυγχάνουσαν λουομένην ἀπὸ τοῦ δώματος τότε Δαβὶδ θεασάμενος , εἶτα ἐρασθεὶς καλέσας συνεγένετο .
ἐν γαστρὶ δὲ λαβούσης αἰσχυνθείς , τὸν Οὐρίαν , πεσεῖν ἐν τῷ πολέμῳ παρατάξαντος Ἰωὰβ τοῦ στρατηγοῦ παρεσκεύαζε πρόμαχον στῆσαι τὸν Οὐρίαν , οὕτως καὶ ὑπὸ τῶν ἀλλοφύλων ἀπέκτεινεν .
ἐπὶ τούτοις ὁ Θεὸς ὀργισθείς , Νάθαν αὐτῷ τὸν προφήτην ἀπειλοῦντα διὰ τὸν φόνον καὶ τὴν μοιχείαν ἔπεμψεν .
ὁ δὲ εἰς μετάνοιαν ὁρῶν ψαλμὸν τὸν ἐχόμενον ἔγραψεν οὐκ αἰσχυνθεὶς δημοσιεῦσαι τὸ τραῦμα , ἵνα τοῖς ἁμαρτωλοῖς ἀποδείξῃ τῆς μετανοίας τὸ φάρμακον .
ἐξαλειφθῆναι τὴν ἀνομίαν , ὥστε μὴ μόνον ἰαθῆναι τὸ τραῦμα , ἀλλὰ μη δὲ μώλωπα περιλειφθῆναι βούλεται , ἐφ ᾧ καὶ τῶν οἰκτιρμῶν τὸ πλῆθος προτείνει .
Οὐδὲ γὰρ ἀφ ἑνὸς οἰκτιρμοῦ , τουτ έστιν , ἀπὸ συγγνώμης τῆς ἐφ ἑνὶ παραπτώματι σωθῆναι ἁμαρτωλὸς δύναται , πολλῶν δὲ καὶ ἐπὶ πολλοῖς οἰκτιρμοῖς , ὥστε διαφυγεῖν τὴν ἀπειλήν , καὶ τὴν κόλασιν χρῄζομεν 0 .
Οὐχ ἁπλῶς πλῦναι , ἀλλ ἐπὶ πλεῖον ἱκέτευσεν ἀναλόγως τῷ πταίσματι παρακαλῶν γενέσθαι τὴν κάθαρσιν 0 .
ὥσπερ γὰρ τὸ μὲν ῥυπωθὲν συμμέτρως ἱμάτιον εὐκόλως πλύνεται καὶ καθαίρεται ·
τὸ δὲ ἄγαν καὶ πολλάκις , σπουδαιοτέρας χρῄζει καὶ ἐπιπόνου πλύσεως , τὸν αὐτὸν δὴ τρόπον ψυχή , ἡ μὲν ἅπαξ ἡμαρτηκυῖα καὶ μέτρια , συμμέτρῳ μετανοίᾳ καθαίρεται 0 ·
πολλὰ δὲ ὅταν αὐτῇ καὶ χαλεπὰ ἁμαρτήματα γένηται , οὐ χρὴ πάρεργον εἶναι , ἀλλὰ μετὰ πόνου πολλοῦ καὶ πράξεων ἀγαθῶν τὴν μετάνοιαν 0 .
ταύτῃ γὰρ ὁ Θεὸς πλύνει τὰ ἡμέτερα πταίσματα .
καλῶς δὲ τὴν ἁμαρτίαν ἀνομίαν ἐκάλεσε , δεῖξαι βουληθείς , ὅτι οὐ δὲ αὐτῷ νόμον παραβαίνειν ἐξῆν , εἰ καὶ βασιλεὺς ἐτύγχανε .
βασιλεῖ γὰρ τῷ πάντων ὑψηλοτέρῳ προσέκρουσεν .
ὅτι τὴν ἀνομίαν μου ἐγὼ γινώσκω 0 .
μακάριον ὅταν τις οἰκείαν ἁμαρτίαν ἐπίσταται , ἐν ὀφθαλμοῖς δὲ ἔχει διαπαντὸς τὰ πταίσματα 0 .
ὁ μὲν γὰρ γινώσκων , καὶ μεμνημένος , καὶ τοῖς ὀφθαλμοῖς τῆς ψυχῆς κατανοῶν τῶν ἑαυτοῦ πταισμάτων τὰ τραύματα , αἰσχύνεται , τῇ μνήμῃ τὴν ψυχὴν νύττεται , καὶ ὑπὲρ τῆς αἰσχύνης ἀναγκασθεὶς εἰς μεταμέλειαν ἔρχεται .
ὁ δὲ λήθην παθών , εἰς ἕτερα πάλιν ἁμαρτήματα  ὡς μηδενὸς αὐτῷ κακοῦ πραχθέντος  προσάγεται .
σοὶ μόνῳ ἥμαρτον .
Οὐχ ὅτι πάντας ἀνθρώπους ἔλαθεν , ὥσπερ τινὲς νομίζουσιν 0 ·
οὐ δὲ γὰρ αὐτὴν Βηρσαβεὲ τὴν μοιχευθεῖσαν , ἀλλ οὐ δὲ τοὺς κεκληκότας αὐτὴν λαθεῖν τὸ δράμα τῆς μοιχείας ἠδύνατο .
ἰωὰβ δὲ τὸν φόνον ὡσαύτως τῷ βασιλεῖ συμπράξας ἐπίστατο .
ἀλλ οὐ δὲ αὐτὸς ἐν ἐξουσίᾳ τὴν ἁμαρτίαν διὰ τὴν βασιλείαν ἐνόμιζεν .
ἀνάξιον γὰρ τοῦτο προφήτου καὶ βασιλέως εἰκότως εὐσεβοῦς ἐτύγχανεν .
ἀλλὰ σοὶ μόνῳ ἥμαρτον , ἔλεγεν ·
ἐπειδὴ μόνῳ τῷ Θεῷ μὴ ἁμαρτάνειν ἡμᾶς μέλει ὡς δημιουργῷ φειδομένῳ τοῦ πλάσματος 0 .
ἴσως δέ , Καὶ τὸ πονηρὸν ἐνώπιόν σου ἐποίησα ·
ὅτι πάντων ὡς βασιλεῖ χαριζομένων , καὶ τῇ σιωπῇ κρυπτόντων τὸ ἁμάρτημα , ὁ Θεὸς τὸν Νάθαν ἔπεμψε καὶ πονηρὰν οὖσαν τὴν πρᾶξιν ἐξήλεγξε , καὶ τίνος τοῦτο χάριν , τὰ ἑξῆς ἀκόλουθα δείκνυσιν 0 .
ἰδοὺ γὰρ ἐν ἀνομίαις συνελήφθην .
ταῦτα οὐ μόνον διὰ τὸν ῥύπον τὸν ἐκ τοῦ Ἀδὰμ καταγόμενον λέγεται ·
αὐτοῦ γὰρ ἕνεκα ῥυπαροὶ νομιζόμεθα γίνεσθαι , ὥστε καὶ πρὶν ἐλθεῖν εἰς ἕξιν ἡλικίας καλοῦ καὶ κακοῦ δεχομένης διάκρισιν , καθάρσεως ὡς ἐκ πατέρων ἐῤῥυπωμένοι χρήσομεν .
τοῦτο γὰρ καὶ παρὰ τῷ Ἰὼβ εἰρημένον εὑρήσομεν ·
τίς , φησι , καυχήσεται καθαρὸς εἶναι ἀπὸ ῥύπου ;
ἀλλ οὔ τε βρέφος , κ ἂν ᾖ μία ἡμέρα ἡ ζωὴ αὐτοῦ 0 .
πρὸς τούτοις μητέρα τῆς ἁμαρτίας τὴν ἐπιθυμίαν ἡ Γραφὴ καλεῖν ἡ θεόπνευστος εἴωθεν .
ἔγγονον δὲ πάλιν ἑκατέρας τὸν θάνατον καὶ μαρτυρεῖ ὁ Ἰάκωβος λέγων ·
ἡ ἐπιθυμία συλλαβοῦσα τίκτει ἁμαρτίαν , ἡ δὲ ἁμαρτία ἀποτελεσθεῖσα ἀποκύει θάνατον .
ὥστε ὅταν ἁμαρτάνωμεν , ἐν ἁμαρτίαις συλλαμβανόμεθα .
ῥαντιεῖς με ὑσσώπῳ .
ὥσπερ καὶ ἡμεῖς ἐν τῇ δωρεᾷ τοῦ βαπτίσματος , τῷ μὲν ὕδατι πλυνόμεθα , τῷ δὲ πνεύματι λαμπρυνόμεθα 0 .
ἀκουτιεῖς με ἀγαλλίασιν .
ταπεινοῦνται μὲν τὰ τῆς ψυχῆς ὀστέα , τουτ έστιν αἱ δυνάμεις , ὑπὸ τῆς ἁμαρτίας , καὶ συντρίβονται ·
ἀλλὰ τῇ μετανοίᾳ σωθέντα ἀναθάλλει , καὶ εἰς τὴν χαρὰν τὴν ἀρχαίαν ἐπανέρχεται .
ἀπόστρεψον τὸ πρόσωπόν σου .
ἐὰν γὰρ μὴ παραβλέψηται ἡμέτερα πταίσματα , σωθῆναι οὐ δυνάμεθα .
πῶ , δὲ τοῦτο κατορθοῦται ;
ὅταν ἡμεῖς ἀγαθὰς πράξεις καὶ ἀρετὰς ἀσκήσωμεν , ἵνα τοῦ κριτοῦ τὸν ὀφθαλμὸν εἰς αὐτὰς μετενέγκωμεν ·
οὕτω γὰρ καὶ τῆς τῶν ἡμετέρων ἁμαρτημάτων θεωρίας αὐτὸν ἀποστῆσαι δυνάμεθα .
καὶ πάσας ἀνομίας μου ἐξάλειψον .
Οὐ μίαν , ἀλλὰ πάσας 0 1 ·
ἱκανὴ γὰρ καὶ ἡ μία παραπέμψαι πρὸς γέενναν 0 .
μὴ τοίνυν ἡμεῖς τῆς τυχούσης ἁμαρτίας ἀμελήσωμεν .
ἐὰν γὰρ ἐσπιλωμένος , οὗτινος ἦν ῥύπου , ὁ χιτὼν εὑρεθῆ ὁ ἡμέτερος , εἰς τὸν νυμφῶνα εἰσελθεῖν τοῦ βασιλέως , ἢ πατῆσαι τὴν αὐλὴν οὐ δυνάμεθα .
τοῦτο ὁ Παῦλος ἐπισφραγίζων ἔλεγε ·
οὔ τε πόρνοι , οὔ τε μαλακοί , οὔ τε πλεονέκται , οὔ τε μέθυσοι , οὐ λοίδοροι , οὐχ ἅρπαγες βασιλείαν Θεοῦ κληρονομήσουσι .
καρδίαν καθαρὰν κτίσον ἐν ἐμοί .
Οὐχ ἵνα τὴν φύσιν ἀμείψει  οὐδὲν γὰρ αὕτη φαῦλον ἐκέκτητο  0 ·
ἀλλ ἵνα τὸν λογισμὸν τῆς ψυχῆς καθάρῃ , καὶ διορθώσηται ῥυπαρὸν ταῖς ἡδοναῖς καὶ ταῖς ἐπινοίαις τοῦ διαβόλου γενόμενον 0 ·
κτίσαι γὰρ παρὰ τῇ θείᾳ Γραφῇ πολλάκις τὸ διορθώσασθαι λέγεται .
καὶ πνεῦμα εὐθὲς ἐγκαίνισον .
θεωρεῖς ὡς οὐ τὴν φύσιν ἀμεῖψαι ὁ προφήτης , ἀλλὰ τὴν χάριν ἐλθεῖν , ἵνα τῇ καμνούσῃ τῇ φύσει , καὶ ὑπὸ τῆς ἁμαρτίας παλαιωθήσῃ προσεύχεται βοηθήσῃ 0 .
πνεῦμα γὰρ εὐθὲς οὐ τὸ ἐν ἡμῖν τὸ ζωτικὸν τοῦτο λέγει , ἀλλ αὐτὸ τοῦ Θεοῦ τὸ Πνεῦμα , περὶ οὗ ἐν ἑτέρῳ ψαλμῷ ἐμελῴδησεν ·
τὸ Πνεῦμά σου τὸ ἀγαθὸν ὁδηγήσει με ἐν γῇ εὐθείᾳ .
τοῦτο ἐν τοῖς ἐγκάτοις ἔγκατα , τουτ έστιν ἐν τοῖς ἀναγκαίοις καὶ λίαν καιρίοις τῆς ψυχῆς μορίοις ἐγκαινισθῆναι βούλεται , ὅσον μὲν καὶ πρὸ τούτων ἐν ἡμῖν τελείως οἰκοῦν , οὐ δὲ ἐφ ἡμῖν ἀναπαυόμενον διὰ τὴν ἡμετέραν ἀσθένειαν ὑφ ἧς οὐκ ἦμεν ἱκανοὶ τὴν χάριν ὁλόκληρον δέξασθαι .
διόπερ αὐτὸ ἐγκαινισθῆναι ἵνα πάντως ἐν ἡμῖν ἀπαρτισθῇ προσεύχεται 0 ·
οἶκος γὰρ ὁ συμπληρούμενος , ἐκεῖνος ἐγκαινίζεται .
κακὸν μὲν οἰκέτῃ τὸ τοῦ δεσπότου ζημειωθῆναι πρόσωπον 0 ·
ὡσαύτως καὶ υἱῷ τῷ τοῦ πατρός , καὶ στρατιώτῃ τῷ τοῦ βασιλέως 0 1 ·
ἐξόριστος γὰρ ὁ τοιοῦτος εὑρίσκεται ·
ἐπὶ δὲ Θεοῦ ὄλεθρον τοῦτο παρασκευάζει τῷ πάσχοντι .
Οὐδὲ γὰρ Πατὴρ μόνον καὶ Δεσπότης ἡμῖν Θεὸς καὶ Βασιλεύς , ἀλλὰ πᾶν ὅτιπερ ἂν εἴποις τῶν εἰς ζωὴν καὶ σωτηρίαν τὴν ἡμετέραν συντεινόντων καθέστηκεν 0 .
ὥστε , ὅταν ἀφ ἡμῶν ἀποστρέφει τὸ πρόσωπον , παραχρῆμα ἀπολλύμεθα τὸ Πνεῦμα τὸ ἅγιον , ἐν ᾧ πᾶσα ἡμῶν ἡ χορηγία τῶν ἀγαθῶν ζημειούμενοι 0 .
διὰ τί δὲ ἀντὶ τοῦ εἰπεῖν , Μὴ ἀνέλῃς τὸ πνεῦμα , Μὴ ἀντανέλῃς ἔταξεν 0 ;
ἐπειδήπερ ἅπαξ τῆς ἐν ἡμῖν ἐνεργείας τοῦ Πνεύματος πεῖραν διὰ τῆς τοῦ Ἀδὰμ παρακοῆς , καὶ προφητικῆς χάριτος , ἢ διὰ πρακτικῆς ἀρετῆς οἱ τοῦ Θεοῦ φυλάττοντες τὰς ἐντολὰς ἐδέξαντο 0 .
ὅπερ εἰκότως μὴ ἀνταναιρεθῆναι προσηύχετο , ὥστε μὴ καὶ δευτέραν αὐτοῦ ὑποστῆναι ἀφαίρεσιν .
διδάξω ἀνόμους τὰς ὁδούς σου .
ἐδίδασκε μὲν τὰς ὁδοὺς τοῦ Θεοῦ καὶ πρότερον , ἀλλ οὔ τε τοὺς ἀνόμους ἴσως , οὐ δὲ προσευχῇ τὴν διδασκαλίαν πρὸ τῆς ἁμαρτίας τοσοῦτον ἐτίθετο , τότε δὲ μᾶλλον ἀφ οὗπερ ἡμαρτηκὼς μετενόησεν .
ὥσπερ γὰρ ἐκεῖνος λέγειν περὶ θεραπείας πιστεύεται μάλιστα ὁ νενοσηκὼς αὐτός , καὶ πεῖραν τοῦ φαρμάκου δεξάμενος 0 ·
οὕτω καὶ οἱ τῇ μετανοίᾳ σωθέντες , θύρα τοὶς ἄλλοις ἁμαρτωλοῖς ἐπιστροφῆς καὶ σωτηρία 0 ;
εὑρίσκονται , ὥστε τὸν Παῦλον μετὰ παῤῥησίας βοᾷν ·
χριστὸς Ἰησοῦς ἦλθεν εἰς τὸν κόσμον ἁμαρτωλοὺς σῶσαι , ὧν πρῶτός εἰμι ἐγώ .
Εἰ ἀπιστεῖτε τῷ κηρύγματί , φησιν , ἁμαρτωλῶν σωτηρίαν κηρύττοντι , ἀπ ἐμοῦ τοῦ κηρύττοντος μάθετε , ὅτι διώκτης ὢν ἐπιστεύθην Εὐαγγελίου γενέσθαι διάκονος .
κύριε , τὰ χείλη μου ἀνοίξεις .
ὁρᾷς ὅτι κεκλεισμένα τοῦ Δαβὶδ τὰ χείλη διὰ τὴν ἁμαρτίαν ἐτύγχανεν , ἀλλὰ πάλιν τῇ μετανοίᾳ ἀνοίγε ται , καὶ τοῦ Θεοῦ διηγεῖσθαι τὴν αἴνεσιν .
ἄρχεται δὲ κεφάλαιον τῶν ὕμνων τοῦ ἁμαρτωλοῦ τὴν ἐπιστροφὴν ἔχουσα .
τὴν ταπεινοφροσύνην θυσίαν ἀρεστὴν τῷ Θεῷ εἶναι τὸ Πνεῦμα ἐκτίθεται ·
μακάριοι γὰρ οἱ πτωχοὶ τῷ πνεύματι , ὅτι αὐτῶν ἐστιν ἡ βασιλεία τῶν οὐρανῶν 0 .
πῶς δὲ ἡμῶν τὸ πνεῦμα ἐπὶ τῷ ταπεινωθῆναι συντρίβομεν ;
ὅταν καλὸν μὲν πράξαντες , μὴ ἐπαρθῶμεν , διηνεκῆ δὲ μνήμην τῶν ἁμαρτημάτων τῶν ἡμετέρων ἔχομεν 0 .
Εὐδοκίαν δὲ τὴν τοῦ Μονογενοῦς προσαγορεύει σάρκωσιν .
δῆλον δὲ ἀφ ὧν Παῦλος πρὸς Ἐφεσίους ἔγραφε 0 ·
φησὶ δὲ οὕτως ·
γνωρίσας ἡμῖν τὸ μυστήριον τοῦ θελήματος αὐτοῦ καὶ τὴν εὐδοκίαν αὐτοῦ ἣν προέθετο ἐν αὐτῷ εἰς οἰκονομίαν τοῦ πληρώματος τῶν καιρῶν .
ἐν ταύτῃ τοίνυν ἡ Σιὼν ἀγαθύνεται , διὰ τὸ ἐπιτελεσθὲν αὐτῇ τοῦ θείου δείπνου μυστήριον ἕτερά τε πολλὰ τὰ παρ αὐτῇ πεπραγμένα καὶ προελθόντα θαύματα .
ψΑλμΟσ ΝΑʹ .
τί ἐγκαυχᾷ ἐν κακίᾳ ;
θαυμάζοντος καὶ ἀποροῦντος , ὡς εἰκός , τὸ προοίμιον 0 ·
ὅτι τοσοῦτόν τινες εἰς κακίαν προέκοψαν , ὥστε ἐφ οἷς δεῖ πενθεῖν , ἐπὶ τούτοις καυχῶνται .
πλὴν ὅτι τὸν μὲν Δωὴκ ἡ ἱστορία περιέχει , Ἰούδαν δὲ τὸν προδότην αἰνίττεται ὁ Ψαλμῳδός , δυνατὸν λίαν ἐν κακίᾳ γενόμενον , ὥστε τὸν εὐεργέτην καὶ τροφέα , καὶ διδάσκαλον προδοῦναι , καὶ μη δὲ τοὺς συνεχεῖς ἐλέγχους , μη δὲ τὰς παραινέσεις αἰσχύνεσθαι 0 .
ἀνομίαν ὄλην τὴν ἡμέραν .
ἡνίκα τοῖς Φαρισαίοις ὁ Ἰούδας ἔλεγε ·
τί θέλετέ μοι δοῦναι , κ ἀγὼ ὑμῖν παραδώσω αὐτόν ;
Οἱ δὲ ἔστησαν αὐτῷ λʹ ἀργύρια , καὶ ἀπὸ τότε ἐζήτει εὐκαιρίαν , ἵνα αὐτὸν παραδῷ .
ὥστε ὄλην τὴν ἡμέραν μελετῶν τὴν ἁμαρτίαν τῆς προδοσίας ἔμεινεν , μέχρις ἡ νὺξ ἐπέστη , καθ ἣν τὸ δράμα ἔπραξε .
ἀδικίαν ἐλογίσατο ἡ γλῶσσά σου .
τὸ δὲ ὡσεὶ ξυρόν , τουτ έστιν ἀναισθήτως τέμνοντα 0 .
τί γὰρ ἐκείνου τοῦ δόλου ὀξύτερον , ὃν τῇ γλώσσῃ τῆς προδοσίας πρὸς τοὺς συλλαβόντας τὸν Ἰησοῦν συνέθετο 0 ·
ὃν ἂν φιλήσω , αὐτός ἐστι , κρατήσατε αὐτόν ;
ἠγάπησας κακίαν ὑπὲρ ἀγαθωσύνην .
κακία ὁ διάβολος , ὡς κακὰ πάντα καὶ πᾶσι βουλόμενος 0 .
ἀγαθωσύνη δὲ ὁ Χριστός , Θεοῦ γὰρ ἡ ἀγαθότης κατὰ φύσιν 0 .
ἴδιον ἀφεὶς τοίνυν τὸν Χριστὸν ὁ Ἰούδας , τὸν Σατανᾶν ἠγάπησεν ·
ἀλλὰ καὶ ἀδικίαν ὑπὲρ τὸ λαλῆσαι δικαιοσύνην εἵλατο .
ἐξὸν γὰρ αὐτῷ τὴν ὄντως δικαιοσύνην λαβεῖν , καὶ μετὰ τῶν λοιπῶν ἀποστόλων κηρύττειν τὸ Εὐαγγέλιον 0 ·
εἰς τὴν ἀδικίαν δὲ ἑαυτὸν τῆς προδοσίας ἐνέβαλε .
τὸ δὲ αὐτὸ πάσχει πᾶς ὅστις κατηγορίᾳ χαίρει , καὶ λοιδορεῖ τὸν ἀδελφόν , ἡδύτερον τὴν ἀδικίαν , τουτέστι τὸ ψεῦδος λαλῶν , καὶ τὴν δικαιοσύνην σιωπῶν , δηλαδὴ τὴν ἀρετήν , ἣν ὁ πλησίον κέκτηται .
διὰ τοῦτο ὁ Θεὸς καθελεῖ σε .
ταῦτα παντὶ μὲν δολίῳ , πολὺ δὲ μᾶλλον πρὸς τὸν προδότην λέγεται 0 ·
καθεῖλεν γὰρ αὐτὸν ὁ Θεὸς εἰς τέλος , καὶ ἀπὸ τῆς σκηνῆς , τουτ έστιν ἐκ τοῦ τόπου τῆς μαθητείας μετέστησεν , καὶ τὴν ῥίζαν ὡς ἀκανθώδους φυτοῦ ἐκ γῆς ζώντων , ἐκ τοῦ γεωργίου τῶν ἀποστόλων ἐξέτιλεν .
ἤλπισα ἐπὶ τὸ ἔλεος τοῦ Θεοῦ .
ἁρμόττει ταῦτά γε τὰ ῥήματα Πέτρῳ εἰς ἀνάμνησιν ἐρχομένῳ τῆς οἰκείας ἀρνήσεως , ὅστις ὡς ἐλαία κατάκαρπος ἐν τῷ οἴκῳ τοῦ Θεοῦ , τουτέστι , τῇ πίστει διηνεκῶς ἱστάμενος , εἰ καὶ πρὸς μικρὸν ὑπέστη τὸν καύσωνα τῆς ἀρνήσεως , ἀλλ ὅμως οὐκ ἐξηράνθη 0 .
τῷ γὰρ δακρύῳ τῆς μετανοίας τὴν ῥίζαν ἐπότισεν .
διὰ τοῦτό φησιν , Ἐξομολογήσομαί σοι , ὅτι ἐποίησας .
ἔλεος , χρηστότητα , συμπάθειαν .
ὅτι τὸν ἀρνησάμενον κήρυκα τῶν μυστηρίων ἐποίησας , στύλον τὸν σαλευθέντα κατέστησας , καὶ ποιμένα τῶν ἀμνῶν τὸν πλανηθέντα ἐποίησας .
χρηστὸν δὲ οὐκ Ἰουδαίοις , οὐ δὲ εἰδωλολατρείαν νοσοῦσιν , ἀλλ  ἐναντίον τοῖς ὁσίοις , τοῖς διὰ χάριτος καὶ εὐφροσύνης δικαιωθεῖσι 0 .
παρὰ τούτοις γὰρ τὸ ὄνομα αὐτοῦ χρηστόν 0 .
τί γὰρ τοῦ Ἰησοῦ προσηγορίας χρηστότερον 0 ;
ὑπομένω δέ ·
ἐπειδὴ ὁ ὑπομείνας εἰς τέλος , οὗτος σωθήσεται 0 .
ψΑλμΟσ ΝΒʹ .
Εἶπεν ἄφρων ἐν καρδίᾳ αὐτοῦ .
τίνος γὰρ ἦν τοῦτο λέγειν , ἀλλ ἢ ἄφρονος 0 ;
περὶ οὗ Ἡσαΐας ἔλεγεν ·
ὁ μωρὸς μωρὰ λαλήσει , καὶ ἡ καρδία αὐτοῦ μάταια φρονήσει .
ὅτι φαῦλά τινα καὶ ἄτοπα ἐργαζόμενοι , καὶ τὴν ἐπ αὐτοῖς τοῦ Θεοῦ μακροθυμίαν βλέποντες , δέον εὐχαριστεῖν καὶ δοξάζειν ὡς χρηστόν , καὶ ἀνεξίκακον , εἰς παραφροσύνην ἐκτρέπονται , οὐ νομίζοντες Θεὸν ἐφορᾷν τὰ ἀνθρώπινα , ἀκρίτως δὲ καὶ αὐτομάτως φέρεσθαι 0 .
διεφθάρησαν καὶ ἐβδελύχθησαν .
ἡ τοῦ βλασφήμου διαδοθεῖσα νόσος τοὺς ἄλλους ἐν ἀνομίαις παρασκευάζει φθείρεσθαι , βδελυκτούς τε εἶναι τῷ Κτίσαντι , ἀπραξίαν τῆς ἀρετῆς τοσαύτην νοσοῦντας , ὥστε μηδὲν αὐτοὺς ἀγαθὸν ἐργάζεσθαι .
ἀλλὰ γὰρ διὰ τοῦ ἄφρονος τὴν τῶν εἰδωλολατρῶν μανίαν αἰνίττεται .
λέγοντες γὰρ ἐν καρδίᾳ οὐκ εἶναι Θεόν , εἴδωλα ξυλίνων θεῶν καὶ λιθίνων ἐποίησαν .
διὰ δὲ τῆς ἀνομίας , ἥτις ἦν τοῦ νόμου παράβασις , τοὺς Ἰουδαίους αἰνίττεται , οὓς τῇ ἀπιστίᾳ φθαρέντας , ὁ Θεὸς ἐβδελύξατο .
ὁ Θεὸς ἐκ τοῦ οὐρανοῦ διέκυψεν .
τοσοῦτον γὰρ ὁ Θεὸς ἀληθείας ἐφίεται , ὅτι πάντα γινώσκων ἀκριβῶς τὰ ἡμέτερα , ὅμως διακύπτει , καθάπερ ἀπό τινος θυρίδος τῆς πρὸς ἡμᾶς συγκαταβάσεως , διαγνῶναι θέλων ἀκριβῶς τὰ ἀνθρώπινα 0 .
ἀλλὰ γὰρ σαφῶς Χριστοῦ τὴν ἐπιδημίαν λέγει , ὃς ἐκ τοῦ οὐρανοῦ διέκυψεν , ἡνίκα ἡμῖν μετὰ σαρκὸς ἐπεδήμησεν .
ὥσπερ γὰρ ὁ παρακύπτων ἀφ ὑψηλοῦ τόπου , ἄνω μένων , κάτω τῇ ἐνεργείᾳ γίνεται , οὕτω καὶ ὁ Χριστὸς ἐν τοῖς κόλποις τοῦ Πατρὸς μένων , τῇ γῇ διὰ σαρκὸς ἐπεδήμησε .
τίνος χάριν 0 ;
τοῦ ἰδεῖν , εἰ ἔστι συνιών , ἢ ἐκζητῶν τὸν Θεόν 0 .
Οὐκοῦν οὐ τὰς πράξεις τοσοῦτον τῶν ἀνθρώπων κατῆλθεν ἐπισκέψασθαι , ὅσον ἰδεῖν εἴ τινα ὅλως θεογνωσίαν ἔχουσιν , εἰ ἐν πίστει τὸν Θεὸν ἐκζητοῦσι .
Οὐχὶ γνώσονται πάντες .
πάντες μὲν οἱ τοὺς πένητας ἀδικοῦντες , καὶ τὰ τοῦ πλησίον ἁρπάζοντες , βρώσει ἄρτου τὸν λαὸν τοῦ Θεοῦ ἐσθίειν εἰκότως λέγονται ·
τροφὴν γὰρ τῆς ἑαυτῶν πλεονεξίας τὴν ἀδικίαν , τὴν εἰς ἐκείνους ἔχουσι .
νομίσεις δὲ μάλιστα τοὺς διδασκάλους τῶν Ἰουδαίων λέγεσθαι .
ὑπὲρ γὰρ ἀγνωσίας τὸν νόμον ὡς ἐδόκουν ἐκδικοῦντες , τῇ δὲ ὕβρει τοῦ νομοθέτου ἀνομίαν ἐργαζόμενοι , οὗτοι τὸν λαὸν τοῦ Θεοῦ ἤσθιον βρώσει ἄρτου , ἔνεκα πλησμονῆς καὶ γαστριμαργίας προσωποληπτοῦντες , καὶ τὸν νόμον ἐν τῷ διδάσκειν παραβαίνοντες .
περὶ τῶν Ἰουδαίων λέγει ·
τὸν γὰρ ἀληθῶς Θεὸν τὸν Χριστὸν οὐκ ἐπεκαλέσαντο , καὶ ἐφοβήθησαν φόβον περιττόν , ἔνθα οὐκ ἦν φόβος , ὅτε πρὸς ἀλλήλους ἔλεγον ·
ἐὰν ἐάσωμεν τὸν ἄνθρωπον τοῦτον , ἥξουσιν οἱ Ῥωμαῖοι , καὶ ἀροῦσιν ἡμῶν τὸν τόπον καὶ τὸ ἔθνος .
καίτοι οὐκ ἂν τοῦτο ἐγίνετο , εἰ τὴν εἰς αὐτὸν πίστιν ἐφύλαξαν .
ὁμοίως δὲ καὶ πάντες ἄνθρωποι ὅσοι τὸν Θεὸν ἐπικαλεῖσθαι ῥᾳθυμοῦσιν , ὃν μὲν δεῖ φόβον οὐ φοβοῦνται , τῇ εἰς Θεὸν ἀπιστίᾳ .
φοβοῦνται δὲ μάτην τὰς τῶν ἀνθρώπων ἀπειλάς , καὶ τὰς τῶν ἐχθρῶν δυναστείας , οὐκ εἰδότες ταῦτα μηδὲν ἡμᾶς , ὅταν ἔχομεν τὴν εὐμένειαν τοῦ Θεοῦ , παραβλάπτοντα .
ἀνθρωπαρέσκων δὲ περὶ τούτων λέγει ·
ἀεὶ γὰρ τοῖς ἀνθρώποις ἀρέσκειν παρὰ τὸν Θεὸν βούλονται , ὧν ὁ Θεὸς τὰ ὀστᾶ , δηλαδὴ τὰς φυλὰς διεσκόρπισε .
κατησχύνθησαν .
ὃν γὰρ νεκρὸν καλοῦσιν , ὑπὸ τούτου διώκονται .
τὰ δὲ αὐτὰ καὶ τοῖς τυχοῦσιν ἀνθρωπαρέσκοις ἐπέρχεται ·
τὰ γὰρ ὀστᾶ αὐτῶν , τουτ έστιν ὁ πλοῦτος καὶ ἡ δόξα ὑπὸ Θεοῦ σκορπίζεται .
διὰ τί ἀπὸ τῆς Σιών , καὶ οὐκ ἀπὸ τοῦ οὐρανοῦ , οὐκ ἀπὸ τοῦ ναοῦ , οὐκ ἀπὸ τῆς κιβωτοῦ , οὐκ ἀπὸ τῶν ἁγίων ὁ Προφήτης τὸ σωτήριον εὔχεται ;
ἐπειδὴ ἐκεῖ ἡμῖν ἀπέδωσεν ὁ Χριστὸς τὸ ἀρχαῖον ἐμφύσημα 0 .
ὅπερ δῆλον ἐπήγαγεν ·
ἐν τῷ ἐπιστρέψαι Κύριον 0 .
ᾐχμαλώτευσεν γὰρ ἡμῶν ὁ Σατανᾶς δι ἀπάτης τὴν κοινωνίαν τοῦ Πνεύματος ·
ἀλλ ὁ Χριστὸς αὐτὴν ἐν τῇ Σιὼν ἀπέδωκε διὰ τοῦ τῶν ἀποστόλων ἐμφυσήματος .
διὰ τί δὲ Ἰακώβ , ἀγαλλιάσεται πρότερον , καὶ τότε Ἰσραὴλ εὐφρανθήσεται , ἑνὸς ὄντος ;
ἐπειδὴ Ἰακὼβ πτερνιστὴς ἑρμηνεύεται , Ἰσραὴλ δὲ νοῦς ὀρῶν Θεόν 0 .
χρῄζομεν δὲ πτερνισταὶ γενέσθαι πρότερον , τουτέστι διαβόλου , καὶ τότε ἡμῶν ὁ διορατικὸς νοῦς τῇ κατὰ τὴν δύναμιν τοῦ Θεοῦ θεωρίᾳ εὐφραίνεται .
ψΑλμΟσ ΝΓʹ .
ὁ Θεός , ἐν τῷ ὀνόματί σου 0 .
μὴ διὰ πράξεις , φησίν , οὐ δὲ γὰρ ἀξιοχρέους ἔχω , μὴ διὰ πατέρων εὐγένειαν  ἄλλος γὰρ ἄλλον διασώζειν οὐ δύναται  , ἀλλ ἐν τῷ ὀνόματί σου ·
εἰ γάρτοι αὕτη σωτηρία διηνεκὴς καὶ ἄσυλος ἵσταται .
Εἰ γὰρ λῃσταῖς τινες ἢ βαρβάροις περιπεσόντες , εἶτα ὄνομα δυναστῶν παραγαγόντες , ὡς ἐκείνων οἰκεῖοι τοὺς κινδύνους ἐκφεύγουσι , πῶς οὐ πολὺ μᾶλλον ἐν τῷ ὀνόματι τοῦ Θεοῦ ἀπὸ πάσης ἐπιβουλῆς δαιμόνων σωζόμεθα 0 ;
καὶ ἐν τῇ δυνάμει σου κρίνον με .
κρίσιν , οὐχ ὅτι κατακριθῶμεν , ἀλλ ὥστε ἐλευθερωθῆναι τοῦ τυραννοῦντος βουλεύεται ·
διόπερ ἐν δυναστείᾳ κριθῆναι προσηύξατο ·
ἵνα τοῦ ἀντιδίκου εἴ τε τοῦ αἰσθητοῦ , εἴ τε τοῦ νοητοῦ τῇ δυναστείᾳ τοῦ Θεοῦ χειρωθέντος , ἡμεῖς γενώμεθα τῶν ἐπηρεαζόντων ἀλλότριοι 0 1 2 .
ὁ Θεός , εἰσάκουσον τῆς προσευχῆς μου .
Οὐδὲν γὰρ ὅπλον πρὸς τοὺς ἐχθροὺς ὑπὲρ τὴν εὐχὴν ἰσχυρώτερον ἔχομεν , μόνον ἐὰν τοῦ ἄξια τοῦ Θεοῦ προσευξόμεθα , ὅπερ ὁ Προφήτης ἑαυτῷ συνειδὼς ἐνωτίσασθαι τὸν Θεὸν τὰ ῥήματα τοῦ στόματος βούλεται , ἵνα διαγνούς , ὅτι οὐδὲν ἀνθρώπινον ζητεῖ , τὴν θυσίαν τῆς προσευχῆς προσδέξεται .
ὅτι ἀλλότριοι ἐπανέστησαν 0 .
ἀλλότριοι πάντες οἱ μὴ φρονοῦντες τὰ τοῦ Θεοῦ , κ ἂν συγγενεῖς , κ ἂν φίλοι , κ ἂν ἀδελφοὶ τυγχάνωσι 0 .
διὸ καὶ ἐπιβουλεύειν ἡμῖν ὡς ἀλλότριοι ἀλλοτρίοις , καὶ συγγενεῖς ὄντες , πολλάκις οὐκ αἰσχύνονται .
Οἱ γὰρ ἑαυτοὺς ἀλλοτριώσαντες τοῦ Θεοῦ , πῶς πολὺ μᾶλλον καὶ τοῦ νόμου τῆς φύσεως ἀλλότριοι γίνονται ;